Кеше таң атыу тураһында шикләнә торған булһа, уның өсөн ашамайынса тороу мөстәхәб була. Әбү Йософ (рәхмәтуллаһи ғәләйһи) Әбү Хәнифәнең (рәхмәтуллаһи ғәләйһи) һөйләгәндәрен тапшырған. Әбү Хәнифә (рәхмәтуллаһи ғәләйһи) былай тигән: «Таң атыу-атмау тураһында шик-шөбһә бар икән, ашамайынса тороу минең өсөн яҡшыраҡ». Сөнки таңдың атҡан булыу ихтималы бар. Алдан ашап ҡуйыу ураҙаны боҙҙорға мөмкин. Тимәк, бындай осраҡтарҙа һаҡ булырға кәрәк. Таңдың атыу-атмау мәсьәләһендә шөбһәләнгән саҡта ашаһаң, ҡазаның важиб булыуы хөкөмө сығарылмаҫ. Сөнки ураҙаның боҙолоуында шик бар.